Diari Oficial de la Generalitat Valenciana


Sumari del DOGV 618, del 30-06-1987 (1987/809159)

ORDRE de 8 de juny de 1987, de la Conselleria d'Agricultura i Pesca, per la qual s'aprova el Pla de Obres i Millores Territorials de la zona de concentració parcel.laria de <<El Murtal>>, de Godelleta (València).
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   618

Data del DOGV
:   30-06-1987

Secció del DOGV
:   ALTRES DISPOSICIONS

Número del document
:   1987/809159


Data del document
:   08-06-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 8 de juny de 1987, de la Conselleria d'Agricultura i Pesca, per la qual s'aprova el Pla d'Obres i Millores Territorials de la zona de concentració parcel.lària del Murtal de Godelleta (València).  
Per Decret 45/1987 de 13 d'abril, del Consell de la Generalitat Valenciana, fou declarada d'utilitat pública i urgent execució la concentració parcel·laria de la zona de «El Murtal» de Godelleta (València). Per donar compliment al que disposa l'article 82 de la Llei de Reforma i Desenvolupament Agrari, de 12 de gener de 1973, els Serveis Territorials de la Conselleria d'Agricultura i Pesca de València han redactat i sotmeten a l'aprovació de la Conselleria d'Agricultura i Pesca, el «Pla d'Obres i Millores Territorials» de la susdita zona, que es refereix a: camins rurals, sondatges d'investigació d'aigües subterrànies, línies elèctriques i instal·lacions electromecàniques dels sondatges, canonades d'entroncament, dipòsits d'entroncament i regulació del rec, xarxa de distribució i ampliació de la cooperativa «San Pedro Apòstol».   
Examinat el susdit Pla, aquesta Conselleria considera que les obres que s'hi inclouen han estat degudament classificades, d'acord amb l'article 61 de la Llei de Reforma i Desenvolupament Agrari, i que alhora dites obres són convenients per tal d'obtenir de la concentració parcel·laria el majors beneficis per a la producció de la zona i per als agricultors afectats.   
En atenció d'aquests motius,   
ORDENE:   
Article primer  
S'aprova el Pla d'Obres i Millores Territorials (primera part) de la zona de Concentració Parcel·laria de »El Murtal» de Godelleta (València).   
Article segon  
D'acord amb els articles 62, 65 i 70 de la Llei de Reforma i Desenvolupament Agrari, les obres de construcció dels camins rurals, sondatges d'investigació d?aigua subterrània, línies elèctriques i instal·lacions electromecàniques dels sondatges, canonades d'entroncament i dipòsits d'entroncament i regulació del reg, queden classificades com a d'interés General en el Grup a) de l'article 61 de dita Llei, per la qual cosa han de ser subvencionades totalment; i que les obres restants incloses en el Pla, és a dir, les xarxes de reg i l'ampliació de la Cooperativa «San Pedro Apòstol», queden classificades com a Obres Complementàries per a la zona en el Grup d) de l'esmentat article, tot establint-se una subvenció del 40% i una bestreta del 60% restant, reintegrable en un període de 20 anys.   
Les quantitats anticipades produiran un interés del 4% anual, d'acord amb el que disposa l'article 74 de la Llei de Reforma i Desenvolupament Agrari.  
Article tercer  
La Direcció General de Desenvolupament Agrari dictarà les normes pertinents per a la millor aplicació de tot el que estableix aquesta disposició.   
DISPOSICIO FINAL  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 8 de juny de 1987.   
El Conseller d'Agricultura i Pesca  
LLUIS FONT DE MORA I MONTESINOS